Okrem obľúbeného veľkonočného baránka a maľovaných kraslíc, ktoré sa zdobia rôznymi technikami, si ľudia obľúbili aj symbol veľkonočného zajačika. Ten deťom roznáša vajíčka (hlavne čokoládové) a je znamením šťastia, pominuteľnosti, plynúceho času či kolobehu života. Medzi najdôležitejšie veľkonočné symboly patrí ale samozrejme i veľkonočný korbáč, čo je zväzok spletených vŕbových prútikov, ktorými muži šľahajú dievčatá, aby boli celý ďalší rok zdravé, usilovné a veselé.